CELEX: 32017D0041
Language: bg
Date: 2017-12-08 00:00:00
Title: Решение (ЕС) 2017/2444 на Европейската централна банка от 8 декември 2017 година за изменение на Решение (ЕС) 2015/2332 относно процедурната рамка за одобряване на обема на евромонетите, които ще се емитират (ЕЦБ/2017/41)

23.12.2017   
            
            
               BG
            
            
               Официален вестник на Европейския съюз
            
            
               L 344/63
            
         РЕШЕНИЕ (ЕС) 2017/2444 НА ЕВРОПЕЙСКАТА ЦЕНТРАЛНА БАНКА
   от 8 декември 2017 година
   за изменение на Решение (ЕС) 2015/2332 относно процедурната рамка за одобряване на обема на евромонетите, които ще се емитират (ЕЦБ/2017/41)
   УПРАВИТЕЛНИЯТ СЪВЕТ НА EВРОПЕЙСКАТА ЦЕНТРАЛНА БАНКА,
   като взе предвид Договора за функционирането на Европейския съюз, и по-специално член 128, параграф 2 от него,
   като взе предвид Устава на Европейската система на централните банки и на Европейската централна банка, и по-специално член 12.1 от него,
   като има предвид, че:
   
               (1)
            
            
               Решение (ЕС) 2015/2332 на Европейската централна банка (ЕЦБ/2015/43) (1) установява правилата, свързани с процедурната рамка за одобряване на обема на евромонетите, които ще се емитират.
            
         
               (2)
            
            
               Управителният съвет счита, че правомощието за приемане на решения относно годишни и ad hoc искания за одобрение на обема на монетите, които ще се емитират, подадени от държави членки, чиято парична единица е еврото, следва да се делегира на Изпълнителния съвет, когато не се изисква изменение на обема на евромонетите, които ще се емитират.
            
         
               (3)
            
            
               Когато счита, че трябва да бъде изменен обемът на монетите, които ще се емитират, поискан от една или повече държави членки, чиято парична единица е еврото, Изпълнителният съвет представя мотивирано предложение до Управителния съвет, с което се разясняват исканите изменения, като Управителният съвет следва да остане компетентен за приемането на решение.
            
         
               (4)
            
            
               Поради това Решение (ЕС) 2015/2332 (ЕЦБ/2015/43) следва да бъде съответно изменено,
            
         ПРИЕ НАСТОЯЩОТО РЕШЕНИЕ:
   Член 1
   Изменения
   Решение (ЕС) 2015/2332 (ЕЦБ/2015/43) се изменя, както следва:
   
               1.
            
            
               Член 2 се изменя, както следва:
               
                           а)
                        
                        
                           параграф 9 се заменя със следното:
                           „9.   Когато Изпълнителният съвет определя, че годишните искания за одобрение не изискват изменение на годишния обем на монетите, които ще се емитират, поискан от всяка от държавите членки от еврозоната, Изпълнителният съвет приема решение относно одобряването на годишния обем на монетите, които ще се емитират, за еврозоната преди края на календарната година, предхождаща годината, за която са направени исканията за одобрение.“; и
                        
                     
                           б)
                        
                        
                           добавя се следният параграф 10:
                           „10.   Когато определя, че обемът на монетите, които ще се емитират, поискан от една или повече държави членки от еврозоната, изисква изменение, Изпълнителният съвет, след консултация със съответната държава членка, представя мотивирано предложение до Управителния съвет, с което се разясняват исканите изменения. В такива случаи Управителният съвет приема своевременно решението относно одобряването на годишния обем на монетите, които ще се емитират, за еврозоната.“;
                        
                     
         
               2.
            
            
               Член 3 се изменя, както следва:
               
                           а)
                        
                        
                           параграф 7 се заменя със следното:
                           „7.   Когато определя, че допълнителният обем на монетите, които ще се емитират, поискан от държава членка от еврозоната съгласно параграф 5, не изисква изменение, Изпълнителният съвет приема своевременно индивидуално решение относно ad hoc искането за одобрение.“; и
                        
                     
                           б)
                        
                        
                           добавя се следният параграф 8:
                           „8.   Когато определя, че допълнителният обем на монетите, които ще се емитират, поискан от държава членка от еврозоната, изисква изменение, Изпълнителният съвет представя мотивирано предложение до Управителния съвет, с което се разясняват исканите изменения. В такива случаи Управителният съвет приема своевременно индивидуално решение относно ad hoc искането за одобрение.“
                        
                     
         Член 2
   Действие
   Настоящото решение поражда действие на датата, на която адресатите му бъдат уведомени за него.
   То се прилага от 1 януари 2018 г.
   Член 3
   Адресати
   Адресати на настоящото решение са държавите членки от еврозоната.
   
      Съставено във Франкфурт на Майн на 8 декември 2017 година.
      
         
            За Управителния съвет на ЕЦБ
         
         
            Председател на ЕЦБ
         
         Mario DRAGHI
      
   
   
      (1)  Решение (ЕС) 2015/2332 на Европейската централна банка от 4 декември 2015 г. относно процедурната рамка за одобряване на обема на евромонетите, които ще се емитират (ЕЦБ/2015/43) (ОВ L 328, 12.12.2015 г., стр. 123).